Ջոն Լասետեր

Ջոն Ալան Լասետեր (, ), ամերիկացի անիմատոր և ռեժիսոր Փիքսար և Walt Disney Animation Studios ստուդիաներում, Փիքսար ստուդիայի հիմնադիրներից մեկը, «Walt Disney Imagineering»-ի գլխավոր ստեղծագործական խորհրդականը։ «Օսկար» մրցանակի դափնեկիր է։

Կենսագրություն 
Ջոն Լասետերը ծնվել է Հոլիվուդում՝ Կալիֆոռնիա նահանգում։ Ջոնի մայրը որպես նկարչության ուսուցչուհի աշխատել է «Bell Gardens» միջնակարգ դպրոցում։ Հայրը՝ Փոլ Լասետերը, ղեկավարել է Chevrolet-ի տեղական դիլերների պահեստը։ Ջոնը մեծացել է Կալիֆոռնիա նահանգի Ուիթիեր քաղաքում։ Լասետերի մոր մասնագիտությունն ազդել է նրա՝ անիմացիայի և մուլտիպլիկացիայի հետ կապվածության վրա, իսկ հոր աշխատանքը՝ ավտոմեքենաների հանդեպ սիրո և հետաքրքրության։ Ջոնը մանուկ հասակում շատ է նկարել, նույնիսկ եկեղեցական ծառայությունների ժամանակ։

Պատանեկության տարիներին Բոբ Թոմասի գրած «Անիմացիայի արվեստը» գրքի և Disney Studios-ի պատմության շնորհիվ որոշել է դառնալ նկարիչ-անիմատոր։

Ջոն Լասսետերը ուսումը սկսել է Պեպերդինի համալսարանում, որտեղ սովորել էին նրա ծնողները, եղբայրներն ու քույրերը։ Սակայն, հետագայում տեղափոխվել է Ուոլթ Դիսնեյի հիմնադրած Կալիֆոռնիայի արվեստի համալսարան։

Լասետերի դասախոսները ստուդիայի երեք աշխատակիցներն էին՝ Էրիկ Լարսոնը, Ֆրենկ Թոմասը և Օլի Ջոնսթոնը, իսկ նրա դասընկերները դարձել են Բրեդ Բյորդը, Ջոն Մաշկերը, Հենրի Սելիկը և Թիմ Բարթոնը։ Այստեղ գտնվելու ժամանակ եղել է երկու կարճամետրաժ՝ «Տիկինը և լամպը»  (1979) և «Nitemare» (1980) ֆիլմերի պրոդյուսերը։ «Տիկինը և լամպը» ֆիլմը հաղթել է ուսանողական աշխատանքի մրցանակաբաշխությունում, իսկ սպիտակ լամպը՝ ֆիլմի գլխավոր հերոսը, հետագայում դարձել է Pixar ստուդիայի պատկերանիշը։

2011 թվականի նոյեմբերի 1-ին Հոլիվուդյան փառքի ծառուղում զետեղվել է Ջոն Լասետերի անվանական աստղը, որը դարձել է ծառուղու 2453-րդ աստղը։

2017 թվականի նոյեմբերին անպարկեշտ վարքի մեղադրանքով կես տարով հեռացվել է աշխատանքից։ Հաղորդվել է, որ Ջոնը հաճախ գրկել և համբուրել է իր աշխատակիցներին՝ նրանց ցանկությունից անկախ և չի հարգել նրանց անձնական տարածքը։ 2018 թվականի հունիսին Disney-ը հաղորդել է, որ Ջոն Լասետերն աշխատանքից կազատվի պայմանագրի ավարտից հետո, իսկ մինչ այդ կստանձնի խորհրդատուի դերը։ Այսպիսով, «Խաղալիքների պատմություն 4»-ը Pixar-ում դարձել է նրա վերջին մուլտֆիլմը։

2019 թվականի հունվարին նրան վարձել է Skydance Media-ի անիմացիոն ստորաբաժանումը, որը ստեղծվել էր 2017 թվականին։

Ֆիլմագրություն

Ռեժիսոր 
 Լյուքսո կրտսեր (1986)
 Կրկեսի աստղը (1987)
 Անագե խաղալիք (1988)
 Մանր զարդարանք (1989)
 Խաղալիքների պատմություն (1995)
 Ֆլիքի արկածները (1998)
 Խաղալիքների պատմություն 2 (1999)
 Մեքենաներ (2006)
 Մեքենաներ 2 (2011)

Սցենարիստ 
 Լյուքսո կրտսեր (1986)
 Կրկեսի աստղը (1987)
 Անագե խաղալիք (1988)
 Խաղալիքների պատմություն (1995)
 Ֆլիքի արկածները (1998)
 Խաղալիքների պատմություն 2 (1999)
 Մեքենաներ (2006)
 Խաղալիքների պատմություն․ մեծ փախուստ (2010)
 Մեքենաներ 2 (2011)

Գործադիր պրոդյուսեր 
 Անդրեի և Ուոլի մեղվի արկածները (1984)
 Ջերիի խաղը (1997)
 Թռչունների մասին (2000)
 Հրեշների կորպորացիա (2001)
 Ուրվականներից քշվածները (2001)
 Փնտրելով Նեմոյին (2003)
 Գառնուկ (2003)
 Սուպեր ընտանիքը (2004)
 Առևանգում (2006)
 Հյուր Ռոբինսոնների մոտ (2007)
 Ռատատույ (2007)
 Բոլտ (2008)
 Վեր (2009)
 Արքայադուստրը և գորտը (2009)
 Խաղալիքների պատմություն 3 (2010)
 Մեքենաներ 2 (2011)
 Խիզախ արքայադուստրը (2012)
 Ռալֆ (մուլտֆիլմ) (2012)
 Հրեշների համալսարանը (2013)
 Ինքնաթիռներ (մուլտֆիլմ) (2013)
 Սառցե սիրտը (2013)
 Ինքնաթիռներ։ Կրակ և ջուր (2014)
 Հերոսների քաղաքը (2014)
 Գլուխկոտրուկ (2015)
 Բարի դինոզավրը (2015)
 Փնտրելով Դորիին (2016)
 Կենդանապոլիս (2016)
 Մոանա (2016)
 Մեքենաներ 3 (2017)
 Կոկոյի գաղտնիքը (2017)
 Ռալֆն ընդդեմ ինտերնետի (2018)
 Հսկաները (2018)
 Խաղալիքների պատմություն 4'' (2019)

Ծանոթագրություններ

Գրականություն
 

Հունվարի 12 ծնունդներ
1957 ծնունդներ
Ամերիկացի ռեժիսորներ
Ամերիկացի սցենարիստներ
Ամերիկացի կինոպրոդյուսերներ
Ամերիկացի մուլտիպլիկատորներ
Օսկարակիրներ
Pixar